Απόφαση της Εποπτεύουσας αρχής της ΕΖΕΣ

αριθ. 86/02/COL

της 24ης Μαΐου 2002

για την επικαιροποίηση της προσαρμογής του σημείου 39 μέρος 1.2 του κεφαλαίου Ι του παραρτήματος Ι της συμφωνίας για τον ΕΟΧ που περιλαμβάνει τους μεθοριακούς σταθμούς επιθεώρησης στην Ισλανδία και τη Νορβηγία που είναι εγκεκριμένοι για τη διενέργεια κτηνιατρικών ελέγχων σε ζωντανά ζώα και ζωικά προϊόντα από τρίτες χώρες και καταργεί την απόφαση αριθ. 325/99/COL της Εποπτεύουσας Αρχής της ΕΖΕΣ της 16ης Δεκεμβρίου 1999

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον ΕΟΧ, ιδίως το άρθρο 109 και το πρωτόκολλο 1,

τη συμφωνία περί Εποπτείας και Δικαστηρίου, ιδίως το άρθρο 5 παράγραφος 2 στοιχείο δ) και το πρωτόκολλο 1,

τα σημεία 4(B)(1) και (3) και το σημείο (5)(β) του εισαγωγικού μέρους του κεφαλαίου Ι του παραρτήματος Ι της συμφωνίας για τον ΕΟΧ,

την πράξη που αναφέρεται στο σημείο 1.1.4 του κεφαλαίου Ι του παραρτήματος Ι της συμφωνίας για τον ΕΟΧ σχετικά με τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (οδηγία 97/78/ΕΚ του Συμβουλίου), όπως προσαρμόσθηκε με το πρωτόκολλο 1 της συμφωνίας για τον ΕΟΧ και με τις τομεακές προσαρμογές του παραρτήματος Ι της ίδιας συμφωνίας, ιδίως το άρθρο 6 παράγραφος 2 της πράξης,

την πράξη που αναφέρεται στο σημείο 1.1.5 του κεφαλαίου Ι του παραρτήματος Ι της συμφωνίας για τον ΕΟΧ σχετικά με τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες και την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (οδηγία 91/496/ΕΟΚ του Συμβουλίου), όπως προσαρμόσθηκε με το πρωτόκολλο 1 της συμφωνίας για τον ΕΟΧ και με τις τομεακές προσαρμογές του παραρτήματος Ι της ίδιας συμφωνίας, ιδίως το άρθρο 6 παράγραφος 4 της πράξης,

Εκτιμώντας τα ακόλουθα:

Η Εποπτεύουσα Αρχή της ΕΖΕΣ, με την απόφαση αριθ. 325/99/COL, της 16ης Δεκεμβρίου 1999, κατήρτισε κατάλογο των μεθοριακών σταθμών επιθεώρησης στην Ισλανδία και τη Νορβηγία που έχουν εγκριθεί για τη διενέργεια κτηνιατρικών ελέγχων σε ζωντανά ζώα και ζωικά προϊόντα από τρίτες χώρες.

Η Εποπτεύουσα Αρχή της ΕΖΕΣ, σε στενή συνεργασία με την Ευρωπαϊκή Επιτροπή (στο εξής "Επιτροπή") και τις αρμόδιες αρχές της Ισλανδίας και της Νορβηγίας, επιθεώρησε όλους τους μεθοριακούς σταθμούς επιθεώρησης που αναφέρονται στην απόφαση αριθ. 325/99/COL.

Με την απόφαση αριθ. 101/2001 της Μεικτής Επιτροπής ΕΟΧ, της 28ης Σεπτεμβρίου 2001, τα συμβαλλόμενα μέρη της συμφωνίας για τον ΕΟΧ, συμφώνησαν στο παράρτημα Ι (κτηνιατρικά θέματα), παράγραφος 4 Β (3) ότι η Ευρωπαϊκή Επιτροπή και η Εποπτεύουσα Αρχή της ΕΖΕΣ θα οργανώνουν κοινές επισκέψεις επιθεώρησης για την κατάρτιση κοινής σύστασης για τους σκοπούς των αποφάσεων στις οποίες γίνεται μνεία στο παράρτημα Ι παράγραφος 5 στοιχείο β) δεύτερη περίπτωση της συμφωνίας.

Με την απόφαση αριθ. 101/2001 της Μεικτής Επιτροπής ΕΟΧ, της 28ης Σεπτεμβρίου 2001, τα συμβαλλόμενα μέρη της συμφωνίας για τον ΕΟΧ, λαμβάνοντας υπόψη τις συστάσεις που υποβλήθηκαν μετά τις κοινές επισκέψεις επιθεώρησης που πραγματοποίησε η Εποπτεύουσα Αρχή της ΕΖΕΣ με την Επιτροπή, αντικατέστησαν την προσαρμογή του σημείου 39 (απόφαση 97/778/ΕΚ της Επιτροπής) στο μέρος 1.2 του κεφαλαίου Ι του παραρτήματος Ι της συμφωνίας για τον ΕΟΧ,

Για το λόγο αυτόν, η απόφαση αριθ. 325/99/COL της Εποπτεύουσας Αρχής της ΕΖΕΣ, της 16ης Δεκεμβρίου 1999 για την κατάρτιση καταλόγου των μεθοριακών σταθμών επιθεώρησης στην Ισλανδία και τη Νορβηγία που έχουν εγκριθεί για τη διενέργεια κτηνιατρικών ελέγχων σε ζωντανά ζώα και ζωικά προϊόντα από τρίτες χώρες πρέπει να καταργηθεί.

Η κυβέρνηση της Ισλανδίας ζήτησε από την Εποπτεύουσα Αρχή της ΕΖΕΣ να προσθέσει τους μεθοριακούς σταθμούς επιθεώρησης στο λιμένα του Húsavík, στο λιμένα του Njarðvík, στο λιμένα του Siglufjörður και στο λιμένα του þorlákshöfn, στον κατάλογο των μεθοριακών σταθμών επιθεώρησης της Ισλανδίας και της Νορβηγίας που έχουν εγκριθεί για τη διενέργεια κτηνιατρικών ελέγχων σε προϊόντα και ζώα από τρίτες χώρες.

Η κυβέρνηση της Νορβηγίας ζήτησε από την Εποπτεύουσα Αρχή της ΕΖΕΣ να προσθέσει το μεθοριακό σταθμό επιθεώρησης του λιμένα του Måløy στον κατάλογο των μεθοριακών σταθμών επιθεώρησης της Ισλανδίας και της Νορβηγίας που έχουν εγκριθεί για τη διενέργεια κτηνιατρικών ελέγχων σε προϊόντα και ζώα από τρίτες χώρες.

Η προσθήκη των μεθοριακών σταθμών επιθεώρησης στο λιμένα του Húsavík, στο λιμένα του Njarðvík, στο λιμένα του Siglufjörður και στο λιμένα του þorlákshöfn, στην Ισλανδία και του μεθοριακού σταθμού επιθεώρησης στο λιμένα του Måløy, στη Νορβηγία στον κατάλογο των μεθοριακών σταθμών επιθεώρησης που περιλαμβάνεται στο παράρτημα της παρούσας απόφασης βασίζεται σε κοινή σύσταση (έγγραφα αριθ. 02-02893-A και αριθ. 02-02898-A) που εκδόθηκε ύστερα από κοινή επίσκεψη επιθεωρητών της Εποπτεύουσας Αρχής της ΕΖΕΣ και της Επιτροπής όπως αναφέρεται στην παράγραφο 4 (Β) 3 του εισαγωγικού μέρους του παραρτήματος Ι της συμφωνίας για τον ΕΟΧ.

Στο πλαίσιο πρωτοβουλίας της Επιτροπής και βάσει μιας κοινής σύστασης των επιθεωρητών της Εποπτεύουσας Αρχής της ΕΖΕΣ και της Επιτροπής (έγγραφα αριθ. 02-03928-A και αριθ. 02-3929-A), το κέντρο επιθεώρησης στο λιμένα του Kirkenes αναβαθμίστηκε σε μεθοριακό σταθμό επιθεώρησης.

Με αίτημα των κυβερνήσεων της Ισλανδίας και της Νορβηγίας επήλθαν διάφορες τροποποιήσεις στις λεπτομέρειες του καταλόγου των μεθοριακών σταθμών επιθεώρησης στο κείμενο προσαρμογής του σημείου 39 (απόφαση 97/778/ΕΚ της Επιτροπής) στο μέρος 1.2 του κεφαλαίου Ι του παραρτήματος Ι της συμφωνίας για τον ΕΟΧ.

Οι σταθμοί επιθεώρησης περιλαμβάνονται στον κατάλογο με τον ίδιο τρόπο με τον οποίο η Επιτροπή αναφέρει τα κέντρα επιθεώρησης στην Ευρωπαϊκή Ένωση στην απόφαση 2001/881/ΕΚ, της 7ης Δεκεμβρίου 2001, για την κατάρτιση καταλόγου μεθοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων σε ζώα και ζωικά προϊόντα από τρίτες χώρες και για την ενημέρωση των λεπτομερών κανόνων που αφορούν τους ελέγχους οι οποίοι πρέπει να διενεργούνται από τους εμπειρογνώμονες της Επιτροπής.

Η Εποπτεύουσα Αρχή της ΕΖΕΣ με τις αποφάσεις αριθ. 60/02/COL και αριθ. 85/02/COL παρέπεμψε το θέμα στην κτηνιατρική επιτροπή της ΕΖΕΣ, η οποία επικουρεί την Εποπτεύουσα Αρχή της ΕΖΕΣ.

Τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ που επικουρεί την Εποπτεύουσα Αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Οι κτηνιατρικοί έλεγχοι σε ζωντανά ζώα και ζωικά προϊόντα που εισάγονται στην Ισλανδία και τη Νορβηγία από τρίτες χώρες πρέπει να διενεργούνται από τις αρμόδιες εθνικές αρχές στους εγκεκριμένους μεθοριακούς σταθμούς επιθεώρησης που αναφέρονται στον κατάλογο του παραρτήματος της παρούσας οδηγίας.

2. Η απόφαση αριθ. 325/99/COL της Εποπτεύουσας Αρχής της ΕΖΕΣ, της 16ης Δεκεμβρίου 1999, για την κατάρτιση καταλόγου των μεθοριακών σταθμών επιθεώρησης στην Ισλανδία και τη Νορβηγία που έχουν εγκριθεί για τη διενέργεια κτηνιατρικών ελέγχων σε προϊόντα και ζώα από τρίτες χώρες, καταργείται με την παρούσα απόφαση.

3. Η παρούσα απόφαση τίθεται σε ισχύ από τις 27 Μαΐου 2002.

4. Η παρούσα απόφαση απευθύνεται στην Ισλανδία και τη Νορβηγία.

5. Το αυθεντικό κείμενο της παρούσας απόφασης είναι στην αγγλική γλώσσα.

Βρυξέλλες, 24 Μαΐου 2002.

Για την Εποπτεύουσα Αρχή της ΕΖΕΣ

Ο Πρόεδρος

Einar M. Bull

ΠΑΡΑΡΤΗΜΑ

Κατάλογος των εγκεκριμένων μεθοριακών σταθμών επιθεώρησης

1= Ονομασία

2= Κωδικός Animo

3= Τύπος

A= Αερολιμένας

F= Σιδηροδρομικός σταθμός

P= Λιμένας

R= Σταθμός οδικού ελέγχου

4= Σταθμός επιθεώρησης

5= Προϊόντα

HC= Όλα τα προϊόντα για ανθρώπινη κατανάλωση

NHC= Άλλα προϊόντα

- NT= Καμία απαίτηση όσον αφορά τη θερμοκρασία

- T= Προϊόντα κατεψυγμένα/με απλή ψύξη

- T(FR)= Κατεψυγμένα προϊόντα

- T(CH)= Προϊόντα με απλή ψύξη

6= Ζωντανά ζώα

U= Οπληφόρα: βοοειδή, χοιροειδή, προβατοειδή, αιγοειδή, άγρια και οικόσιτα μόνοπλα

E= Καταχωρισμένα ιπποειδή όπως ορίζεται στην οδηγία 90/426/ΕΟΚ του Συμβουλίου

O= Άλλα ζώα

5-6= Ειδικές παρατηρήσεις

(1)= Έλεγχος σύμφωνα με τις απαιτήσεις της απόφασης 93/352/EΟΚ της Επιτροπής κατ' εφαρμογή του άρθρου 18 παράγραφος 4 της οδηγίας 97/78/EΚ του Συμβουλίου

(2)= Μόνο συσκευασμένα προϊόντα

(3)= Μόνο αλιευτικά προϊόντα

(4)= Μόνο ζωικές πρωτεΐνες

(5)= Μόνο δέρματα

(6)= Μόνο άχυρο και σανός

(8)= Μόνο σπέρμα και έμβρυα

(9)= Μόνο μαλλί

(10)= Ισλανδικά πόνυ (μόνο από τον Απρίλιο έως τον Οκτώβριο)

(11)= Μόνο χοιροειδή από την Κύπρο

(12)= Μόνο από τη Μάλτα

(13)= Μόνο ιπποειδή

(14)= Μόνο τροπικά ψάρια

(15)= Μόνο γάτες, σκύλοι, τρωκτικά, λαγόμορφα, ζωντανά ψάρια, ερπετά και πτηνά εκτός από στρουθιονίδες

(16)= Μόνο ζώα για ζωολογικούς κήπους

(17)= Μόνο ζωοτροφές χύμα

(18)= Μόνο από την Ουγγαρία

(19)= Μόνο ζώα υδατοκαλλιέργειας

(20)= Μόνο ιχθυάλευρα (περιλαμβανομένων των ιχθυοτροφών)

Χώρα: Ισλανδία

>ΘΕΣΗ ΠΙΝΑΚΑ>

Χώρα: Νορβηγία

>ΘΕΣΗ ΠΙΝΑΚΑ>